Ալեքսեյ Ակիմով

Ալեքսեյ Ակիմով (ռուս.՝ Алексей Юрьевич Акимов, մայիսի 28, 1986(1986-05-28), Մոսկվա, ԽՍՀՄ), ռուս կիթառահար։


== Կենսագրություն ==
Դասական կիթառով սկսել է զբաղվել վաղ տարիքից` Նատալյա Կրամսկայայի ղեկավարությամբ։ Ալեքսեյի վրա հատուկ ազդեցություն է ունեցել «The Beatles» խումբը։ Դեռ դպրոցում Ալեքսեյն սկսել է կիթառ նվագել տարբեր ռոէ–խմբերում, այս ժամանակաշրջանին են պատկանում նաև նրա կողմից գրված առաջին երգերը, ի դեպ՝ նախ` անգլերեն բառերով։
Միջնակարգ դպրոցն ավարտելուց հետո, 2002 թվականին, Ալեքսեյ Ակիմովը ընդունվել է Էսրադային ջազային արվեստի պետական ուսումնարան, որը հաջողությամբ ավարտել է 2006 թվականին։ Սովորելով այնպիսի մանկավարժների մոտ, ինչպիսիք են Ալեքսանդր Կուտեյնիկովը, Դմիտրի Անդրիանովը, Լիան Մեյը, Ալեքսեյն իր համար բացահայտել է ռոք երաժշտությունը։


=== Ռուսաստան ===
Էսրադային ջազային արվեստի պետական ուսումնարանում սովորելու ընթացքում Ալեքսեյն աշխատել է մի քանի երաժշտական խմբերի հետ. 2002-2003 թվականներին` «Աղջիկներ» (ռուս.՝ Девочки), 2003-2004 թվականներին` «Էթնիկա» (ռուս.՝ Этника), 2004 թվականին` «K3», 2006 թվականին` «Մետաղի կորոզիա» (ռուս.՝ Коррозия Металла) խմբերի հետ։


=== Կրթությունը ԱՄՆ-ում ===
2006 թվականին Էստրադային ջազային արվեստի պետական ուսումնարանն ավարտելուց հետո Ալեքսեյը ստացել է կրթաթոշակ և մեկնել է սովորելու ԱՄՆ` Լոս Անջելեսի երաժշտական ակադեմիայում, որը գերազանցությամբ ավարտել է 2008 թվականին։ Ալեքսեյը սովորել է այնպիսի երաժիշտների մոտ, ինչպիսիք են Գրեգ Հոուն, Ֆրենկ Գամբալեն, Սթիվ Ֆիսթերը և շատ ուրիշներ։


=== Աշխատանքը ԱՄՆ-ում ===
2007 թվականին Ալեքսեյը անցնում է լսումները և աշխատանք է ստանում ամերիկական Ziv խմբում, որի հետ շրջագայում է 15 նահանգում և 183 քաղաքում։ 2008 թվականին Ալեքսեյը վերցնում է «Feather» (փետուր) մականունը։ Պատասխանելով այն հարցին, թե ինչու է ընտրել այդ անունը, Ալեքսեյը պատասխանում է․ «Ես ընդամենը մի փետուր եմ հրեշտակների քաղաքում»։ 2009 թվականին Ալեքսը, Ziv–ից  հեռանալուց հետո, հրավիրվում է կիթառահար, «REFLEX» խմբի նախկին վոկալիստ Իրինա Նելսոնինի կողմից, որտեղ նա զբաղեցրել է նաև մենեջերի պաշտոնը։ Նախագիծը պայմանագիր է ստորագրում Bungalo / Universal Music Group- ի հետ, իսկ Իրինայի դեբյուտային «Sunrise» («Արևածագ») սինգլը հասել է Billboard-ի աղյուսակի 36 դիրքին և ստացել ավելի քան մեկ միլիոն դիտում YouTube կայքում։ 2011 թվականի հունվարի 11-ին, Ալեքսեյը մասնակցել է Բրիտնի Սպիրզի «Hold It Against Me» նոր երգի ձայնագրությանը։


=== Կինո ===
2008-ին Ալեքսեյը ձայնագրել է ամերիկյան «Lie Fast, Die Young» ֆիլմի սաունդթրեքն ու մասնակցել դրա նկարահանումներին։


=== Էմինեմ և Ռիհաննա ===
2010 թվականին Ալեքսեյը հրավիրվել էր մասնակցելու Էմինեմի Love The Way You Lie FT Alex Feather Akimov (part 1) երգի պաշտոնական ռեմիքսին, որը հայտնվել է Billather Biz հիթ–շքերթում։ Երգը համաշխարհային վաճառքի է հանվել 2010 թվականի նոյեմբերին։ Ռեմիքսի ձայնագրությունից հետո Ալեքսը մասնակցել է Ռիհաննայի Love The Way You Lie (part 2) FT Alex Feather Akimov երգի պաշտոնական ռեմիքսին, որը թողարկվել է 2010 թվականին դեկտեմբերին։


=== Մեներգչի կարիերա ===
Դերասանուհի Ավրիլ Լավինի պրոդյուսեր Բրայան Գարսիայի հետ ձայնագրած «All About the Rain» հեղինակային առաջին ալբոմը թողարկվել է 2010-ին։ 2011 թվականի մարտին թողարկվել է երկրորդ սինգլը՝ «Search» անվանումով, որը ձայնագրվել է վիրտուոզ կիթառահար Գրեգ Հոուեի հետ։


== Ծանոթագրություններ ==


== Արտաքին հղումներ ==
Պաշտոնական կայքը
Ալեքսեյ Ակիմով Ֆեյսբուքում
Ալեքսեյ Ակիմով Թվիթթերում
Կաղապար:Myspace
Կաղապար:Youtube.com